| Turnix nigricollis |
| --- |
|  |
| Estado de conservación |
| Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Charadriiformes |
| Familia: | Turnicidae |
| Xénero: | '**Turnix'** |
| Especie: | ''***T. nigricollis''*** |

 |
| Nome binomial |
| '**Turnix nigricollis'**(Gmelin, 1789) |

***Turnix nigricollis*** é unha especie de ave caradriforme da familia Turnicidae endémica de Madagascar.

Descrición
----------

Macho no parque Isola.
 *Turnix nigricollis* - MHNT
Mide entre 14 e 16 cm de longo. Presenta un marcado dimorfismo sexual. As femias son lixeiramente máis grandes que os machos. A plumaxe dos machos ten as partes superiores de cor marrón salpicada con vetas claras e pardas máis escuras mentres que as súas partes inferiores son de cor anteada con vetas pardas. A súa cabeza é marrón con pintas claras, sendo as súas listas superciliares máis claras e a súa gorxa anteada. O seu bico é gris e o iris dos seus ollos amarelo. As femias teñen a cabeza gris con pencas brancas con bigoteiras tamén brancas, e a gorxa e o peito negros.

Hábitat
-------

É unha especie de hábitos terrestres que adoita atoparse nas sabanas e os bosques non demasiado densos de Madagascar, desde o nivel do mar até os 1900 metros de altitude.

Ecoloxía
--------

A especie vese a miúdo soa ou en pequenos grupos de até catro aves. Se se ve en perigo, adoita agocharse para evitar ser detectada ou pode fuxir, pero é raro que se bote a voar. Mesmo entón, voa con rápidos aleteos só por unha curta distancia. Aliméntase esparruñando no chan como unha galiña, deixando depresións circulares distintivas. Aliméntase principalmente de invertebrados e ten un gusto particular polas larvas de térmites. Pode comer pois caracois, cascudas, escaravellos, moscas, insectos e eirugas. Tamén pode comer sementes. 

Do mesmo xeito que con outros membros desta familia, a femia xoga o papel máis activo na tempada de reprodución, defendendo un territorio e emitindo cantos para atraer o macho. O niño está construído nunha lixeira depresión no chan, a miúdo oculto nunha mata de herba ou unha espesa vexetación. Ambos os paxaros constrúeno a partir de herbas e talos secos, follas mortas e, ás veces, plumas. Pode estar parcialmente teitado con follas mortas e, ás veces, accédese a el por unha pista cuberta. Aniña uns catro ovos. O macho incúbaos durante uns quince días, sendo ás veces relevado pola femia de cando en vez. Tamén é o responsable do coidado das crías, alimentándoas durante a primeira semana desde o seu peteiro antes de que empecen a peteirar o chan na procura de comida. A femia é ao principio agresiva cos pitos e o macho deféndeos, pero despois a femia asume un papel máis de coidado. Os pitos vólvense independentes á quinta semana e os pais poden abandonalos tras isto.

Notas
-----

1. ↑  BirdLife International (2012). "*Turnix nigricollis*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 29 de xaneiro de 2014.
2. 1 2  Olivier Langrand (1990). *Guide to the Birds of Madagascar*. Yale University Press, p. 153 ISBN 0300043104
3. ↑  Safford, Roger; Hawkins, Frank (25 de xullo de 2013). *The Birds of Africa: Volume VIII: The Malagasy Region: Madagascar, Seychelles, Comoros, Mascarenes* (en inglés). A&C Black. ISBN 978-1-4081-9049-4.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Turnix nigricollis*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Turnix nigricollis***  |

|  |  |
| --- | --- |
| Identificadores taxonómicos | 
* ADW: Turnix\_nigricollis
* Avibase: 598966B2C7C20F9E
* BirdLife: 22680552
* eBird: madbut1
* Fossilworks: 371639
* GBIF: 2474981
* iNaturalist: 20885
* IRMNG: 10594627
* ITIS: 176158
* IUCN: 22680552
* TAXREF: 442487
* Xeno-canto: Turnix-nigricollis

 |